KOMISSION ASETUS (EY) N:o 1090/96, - annettu 17 päivänä kesäkuuta 1996, - markkinointivuoden 1995/96 puuvillan, josta siemeniä ei ole poistettu, tosiasiallisesta tuotannosta, kohdehinnasta vähennetystä määrästä sekä tuen korottamisesta -



Virallinen lehti nro L 144 , 18/06/1996 s. 0007 - 0008



KOMISSION ASETUS (EY) N:o 1090/96, annettu 17 päivänä kesäkuuta 1996, markkinointivuoden 1995/96 puuvillan, josta siemeniä ei ole poistettu, tosiasiallisesta tuotannosta, kohdehinnasta vähennetystä määrästä sekä tuen korottamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Kreikan liittymisasiakirjan ja erityisesti sen puuvillaa koskevan pöytäkirjan N:o 4, sellaisena kuin se on viimeksi muutettuna neuvoston asetuksella (EY) N:o 1553/95 (1), ottaa huomioon Kreikan liittymisasiakirjaan liitetyllä pöytäkirjalla N:o 4 käyttöön otetun puuvillan tukijärjestelmän mukauttamisesta 2 päivänä heinäkuuta 1987 annetun neuvoston asetuksen (ETY) N:o 1964/87 (2), sellaisena kuin se on viimeksi muutettuna asetuksella (EY) N:o 1553/95, ja erityisesti sen 2 artiklan 3 ja 4 kohdan, ottaa huomioon puuvillan tukijärjestelmää koskevista yleisistä säännöistä ja asetuksen (ETY) N:o 2169/81 kumoamisesta 29 päivänä kesäkuuta 1995 annetun neuvoston asetuksen (EY) N:o 1554/95 (3) ja erityisesti sen 9 artiklan, sekä katsoo, että asetuksen (EY) N:o 1554/95 9 artiklassa säädetään kunkin markkinointivuoden tosiasiallisen tuotannon määrittämisestä vuosittain ottaen huomioon ne määrät, joille tuki on haettu; tämän perusteen soveltaminen johtaa markkinointivuoden 1995/96 tosiasiallisen tuotannon vahvistamiseen jäljempänä mainitulle tasolle, asetuksen (ETY) N:o 1964/87 2 artiklan 3 kohdassa säädetään, että tosiasiallisen tuotannon ylittäessä Kreikalle ja Espanjalle vahvistetun taatun enimmäismäärän kohdehintaa vähennetään kaikissa niissä jäsenvaltioissa, joissa tuotanto ylittää taatun kansallisen määrän; mainitun vähennyksen laskeminen vaihtelee sen mukaan, todetaanko taatun kansallisen määrän ylittyminen sekä Espanjassa että Kreikassa vai ainoastaan toisessa näistä jäsenvaltioista; erityistapauksessa ylittyminen tapahtuu ainoastaan Kreikassa, josta seuraa asetuksen (EY) N:o 1554/95 6 artiklan b alakohdassa säädettyjen sääntöjen mukaan, että taatun enimmäismäärän ylittävä tosiasiallinen tuotanto lasketaan prosentuaalisena osuutena kyseisen jäsenvaltion taatusta kansallisesta määrästä, ja kohdehintaa alennetaan puolella ylityksen prosentuaalisesta osuudesta, asetuksen (ETY) N:o 1964/87 2 artiklan 4 kohdassa säädetään tiettyjen edellytysten täyttyessä tuen määrän korottamisesta kaikissa niissä jäsenvaltioissa, joissa tuotanto ylittää taatun kansallisen määrän; yksityiskohtaisista säännöistä puuvillan tukijärjestelmän soveltamisesta 3 päivänä toukokuuta 1989 annetussa komission asetuksessa (ETY) N:o 1201/89 (4), sellaisena kuin se on viimeksi muutettuna asetuksella (EY) N:o 905/96 (5), 6 artiklassa säädetään yksityiskohtaisista säännöistä tämän korotuksen laskemiseksi, edellä tarkoitetut edellytykset toteutuivat markkinointivuonna 1995/96 ja sen seurauksena olisi määrättävä tuen korotuksen määrä Kreikassa; soveltamalla asetuksen (ETY) N:o 1201/89 6 artiklan a alakohdan säännöksiä vahvistetaan markkinointivuoden 1995/96 määrä jäljempänä mainitulle tasolle, ja tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. a) Vahvistetaan puuvillan, josta siemeniä ei ole poistettu, markkinointivuoden 1995/96 tosiasialliseksi tuotannoksi 1 469 198 tonnia, josta 1 364 798 tonnia Kreikassa ja 104 400 tonnia Espanjassa. b) Vahvistetaan puuvillan, josta siemeniä ei ole poistettu, markkinointivuoden 1995/96 tosiasialliseksi tuotannoksi 1 tonnia Portugalissa. 2. Vahvistetaan markkinointivuoden 1995/96 kohdehinnasta vähennetyksi määräksi 29,764 ecua/100 kg Kreikassa. 3. Vahvistetaan tuen korotukseksi 7,973 ecua/100 kg Kreikassa. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 148, 30.6.1995, s. 45 (2) EYVL N:o L 184, 3.7.1987, s. 14 (3) EYVL N:o L 148, 30.6.1995, s. 48 (4) EYVL N:o L 123, 4.5.1989, s. 23 (5) EYVL N:o L 122, 22.5.1996, s. 5